PATVIRTINTA

Vilniaus lopšelio-darželio „Žibutė“

2015-03-09 direktoriaus

įsakymu Nr. V-

SUDERINTA SU :

Vilniaus lopšelio- darželio „Žibutė“

Taryba 2015-03-05

protokolas Nr. 1

**MOKESČIO UŽ VAIKO IŠLAIKYMĄ Vilniaus LOPŠELIO –DARŽELIO „žIBUTĖ“ PANAUDOJIMO tvarkos aprašas**

# I. BENDROSIOS NUOSTATOS

1. Mokesčio už vaiko išlaikymą Vilniaus miesto lopšelyje – darželyje „Žibutė“ panaudojimo tvarkos aprašas (toliau – Aprašas) reglamentuoja ikimokyklinio ir priešmokyklinio amžiaus vaiko maitinimo, ugdymo reikmių tenkinimo mokesčių, lengvatų taikymo ir pateikiamų dokumentų lengvatoms priėmimo Vilniaus miesto savivaldybės įstaigose sąlygas ir tvarką.

2. Aprašas parengtas vadovaujantis Lietuvos Respublikos švietimo įstatymo 36 straipsnio 9 dalimi, Lietuvos Respublikos vietos savivaldos įstatymo 6 straipsnio 10 punktu ir Lietuvos Respublikos sveikatos apsaugos ministro 2010 m. balandžio 22 d. įsakymu Nr. V-313   
„Dėl Lietuvos higienos normos HN 75:2010 „Įstaiga, vykdanti ikimokyklinio ir priešmokyklinio ugdymo programą. Bendrieji sveikatos saugos reikalavimai“ patvirtinimo“.

3. Apraše vartojamos sąvokos atitinka Lietuvos Respublikos švietimo įstatyme vartojamas sąvokas.

**II. Mokesčio už VAIKO MAITINIMĄ ir ugdymo REIKMIŲ TENKINIMĄ**

**PANAUDOJIMAS**

4. Už kiekvieną mėnesio dieną (išskyrus šeštadienį, sekmadienį ir švenčių dienas) Vilniaus miesto savivaldybės Tarybos sprendimu taikomas nustatyto dydžio mokestis ikimokyklinio amžiaus vaiko ugdymo reikmėms tenkinti ir darbuotojų darbo apmokėjimui:

4.1 Nustatyti 2,50 (2 Lt 50 ct) Lt ( 0,72 Eur) mokestį visoms šeimoms ir 1 (vieno) Lt (0,29 Eur) mokestį socialiai remtinoms šeimoms už kiekvieną mėnesio dieną (išskyrus šeštadienius, sekmadienius ir švenčių dienas):

5. Nustatyto dydžio mokesčių (ugdymo reikmėms tenkinti) apskaitą veda „Biudžetinių įstaigų buhalterinė apskaita“.

6. Lėšų ugdymo reikmėms tenkinti sąmata planuojama biudžetiniams metams, paskirstant finansus ketvirčiais, kuri tikslinama trečiame ketvirtyje.

7. Priešmokyklinio amžiaus vaikų bendrojo ugdymo mokyklose ugdymo reikmėms tenkinti, maisto gaminimo išlaidoms ir darbuotojų darbo apmokėjimui, kai Vaikai, ugdomi trumpo buvimo grupėse ne ilgiau kaip 4 valandas arba pasirinkus 4 valandų ugdymą ir integruoti į grupes, kurių veiklos trukmė ilgesnė, tėvų (globėjų) prašymu gali būti nemaitinami arba maitinami du kartus per dieną.

8. Surinktas mokestis už vaikų maitinimą skiriamas tik vaikų maitinimui (maisto produktams įsigyti).

**III. DERINIMAS**

7. Nustatyto dydžio mokestis ugdymo reikmėms tenkinti naudojamas įstaigos tarybos pritarimu.

8. Sprendimas dėl lėšų panaudojimo nenumatytoms, tačiau būtinoms veiklos atlikti, priima įstaigos vadovas, suderinęs su įstaigos padaliniais.

9. Darbuotojų darbo apmokėjimui reikalingos lėšos skiriamos įstaigos tarybos pritarimu, bei derinamos su profsąjunga.

**IV. NAUDOJIMAS**

10. Vilniaus miesto savivaldybės tarybos 2014 m. spalio 22 d. Nr. 1-2070 nustatytas

mėnesinis mokestis ugdymo reikmėms tenkinti naudojimas:

10.1 Ugdymo priemonėms įsigyti (lavinamiesiems žaidimams, metodinei ir mokslinei literatūrai, vaizdinėms priemonėms, žaislams ir kitoms priemonėms ugdomajam procesui organizuoti).

10.2 Įstaigos veiklai organizuoti (turimos technikos priežiūrai, kancerialinių priemonių įsigijimui, internetinės svetainės administravimui, bendruomenės renginių organizavimui, vaikų sveikatos saugumui užtikrinti, šiukšlių išvežimui, skalbinių priežiūrai)

10.3 Patalpų ( sanitarinių mazgų ) funkcionavimui, apšvietimo, elektros instaliacijos priežiūrai ir būtinam remontui, privalomų mikrobiologinių tyrimų atlikimui, priešgaisrinės saugos ir darbuotojų darbo saugos priemonių įsigijimui, pastato priežiūrai ir kitoms reikmėms.

10.4 Ugdymo aplinkos kūrimui ir atnaujinimui, teritorijos priežiūrai ir atnaujinimo darbams, tiesioginiam ir netiesioginiam vaikų ugdymui skirtų patalpų remontui ir atnaujinimui.

10.5 Trumpalaikiam ir ilgalaikiam inventoriui įsigyti ( indai, patalynė, rankšluosčiai, darbo drabužiai, lauko įrengimai, baldai , įvairi technika ir kt. )

11. Įstaigos vadovo kvalifikacijai kelti.

12. Esant poreikiui, naujų grupių steigimui.

13. Ilgesniam grupių darbo trukmės nustatymui, įvertinus bendruomenės narių nuomonę.

14. Darbuotojų darbo apmokėjimui.

**V. ATSISKAITYMO BENDRUOMENEI TVARKA**

14. Metinį planuojamos veiklos plano projektą įstaigos vadovas teikia svarstymui Įstaigos tarybai kiekvienų mokslo metų pradžioje ( 4-am ketvirtį), tarybai priėmus sprendimą planuojami naujų biudžetinių metų darbai.

15. Su įstaigos taryba esant poreikiui, nuolat yra derinami nenumatyti darbai.

16. Įstaigos tarybai yra atsiskaitoma 2 kartus per metus už lėšų panaudojimą (rudenį ir pavasarį). Pavaduotojas ūkio reikalams pristato ugdymo lėšų panaudojimo ataskaitą ir 2% gyventojų pajamų mokesčio ataskaitą, kuri vėliau iškabinama viešai stende prie direktorės kabineto durų ( finansinės ataskaitos viešinamos ištisus metus).

17. Per visuotinius bendruomenės susirinkimus direktorė kartu su pavaduotoju ūkio reikalams pristato ugdymo lėšų panaudojimo ataskaitą ir 2% gyventojų pajamų mokesčio ataskaitą.

**VI. BAIGIAMOSIOS NUOSTATOS**

18. Už ugdymo lėšų surinkimą ir mokesčio už vaiko išlaikymą atsakingas lopšelio-darželio direktorius. Jeigu tėvai dėl nepateisinamos priežasties laiku nesumokėjo mokesčio už darželį (iki kito mėnesio 20d.), įstaigos direktorius tėvus raštu įspėja dėl įsiskolinimo padengimo ir numato atsiskaitymo laikotarpį. Per 10 darbo dienų ( po įspėjimo) neatsiskaičius su įstaiga, direktorius skolos išieškojimą perduoda skolų išieškojimo firmoms, bei direktoriaus įsakymų vaikas braukiamas iš sąrašų.

19. Vaiko ugdymo reikmių tenkinimo mokesčio panaudojimas vykdomas vadovaujantis Vilniaus lopšelio –darželio „Žibutė“ direktoriaus patvirtintu aprašu.

20. Įmokos ir skolos už vaiko išlaikymą bei vaiko maitinimo mokesčio surinkimą apskaitomos ir išieškomos Lietuvos Respublikos teisės aktų nustatyta tvarka.

21. Aprašas skelbiamas Vilniaus lopšelio darželio „ Žibutė“ interneto svetainėje adresu

<http://www.zibute.lt/>

22. Vilniaus miesto Švietimo, kultūros ir sporto departamento Neformaliojo Švietimo skyrius kontroliuoja, kaip vykdomi šio Aprašo reikalavimai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_